הוספת צמחים לבריכה

עלי בריכות חדשים לרוב עושים טעות ומוסיפים כמות מעטה מידי של צמחי בריכה.

ככלל יש לגרום לכיסוי של כ-50 אחוז מפני שטח הבריכה. ניתן להוסיף נימפאות(שושנות מים), חסות מים ויקינטונים אשר יכסו בקלות ובמהירות את פני הבריכה וישוו לה מראה צבעוני וריחני.

כיסוי מחצית מפני שטח הבריכה מסייע למנוע התפתחות אצות ומאפשר לדגים מקום מסתור.

כמובן מומלץ גם לשתול צמחי גדה מגוונים כדי לשוות לבריכה מראה מלא ושופע.

הוספה של בריכת נוי לגינה מאפשרת לנו להביא לביתנו מגוון גדול של צמחים בעלי פריחה מדהימה ביופייה, אשר לא זכינו לראותם בגינתנו לפני כן.

מגוון צמחי הבריכה הוא כמעט אינסופי.

את צמחי הבריכה מומלץ לשתול בעציצי שתילה בעלי חורים אשר יאפשרו טיפול נוח ומהיר ואפשרות עיצוב חדשה כמו כן יאפשרו הגנה על שורשי הצמחים מפני הדגים.

יש להעשיר את מי הבריכה בצמחים מחמצנים אשר מסייעים במיסוס החמצן במים, צמחים כמו הקבומבה, מירופיליום ואלודיאה עוזרים גם בהסרת חומרים מהמים אשר מסייעים להתפתחות האצות.

יש לדאוג לגיזום קבוע של הצמחייה כדי ליהנות ממראה בריא של הצמח ולא לחסום לחלוטין את פני המים בכדי שנוכל ליהנות גם ממראה הדגים.